b"\n_START_ARTICLE_\nIb Jacquet\n_START_SECTION_\nKarriere\n_START_PARAGRAPH_\nIb Jacquet debuterede for Vejle Boldklub i 1975. Som Vejle-spiller var han med til at vinde det danske mesterskab i 1984 og DBU's pokalturnering i b\xc3\xa5de 1977 og 1981. I alt spillede han 210 kampe for Vejle Boldklub. Med 81 m\xc3\xa5l er han den syvende mest scorende VB-spiller gennem tiderne._NEWLINE_I perioden 1978-1981 spillede Ib Jacquet som professionel i FC Antwerpen. Efterf\xc3\xb8lgende vendte han tilbage til barndomsklubben i Vejle, hvor han afsluttede karrieren den 22. maj 1986 med en kamp mod Esbjerg fB, som VB vandt 4-1._NEWLINE_I 1982 blev Jacquet topscorer i den bedste danske r\xc3\xa6kke med 20 scoringer._NEWLINE_Ib Jacquet var en af dansk fodbolds sjoveste angribere i 1970'erne og 1980'erne. I hans bedste perioder virkede det som om, han kunne score p\xc3\xa5 alle chancer og fra de mest umulige vinkler.\n_START_SECTION_\nFFIB\n_START_PARAGRAPH_\nEn vejlensisk serieklub, FFIB, er opkaldt efter den gamle m\xc3\xa5lkonge. P\xc3\xa5 FFIB's hjemmeside h\xc3\xa6dres Ib Jacquet for hans direkte og angrebslystne spillestil:_NEWLINE_\xc3\x86ren er faldet p\xc3\xa5 Ib Jacquet \xe2\x80\x93 manden med det velklingende navn og knaldh\xc3\xa5rde skud \xe2\x80\x93 da han i vores erindring st\xc3\xa5r for den lige vej mod m\xc3\xa5l. Ikke s\xc3\xa5 meget fedten \xe2\x80\x93 men hug p\xc3\xa5 m\xc3\xa5l f\xc3\xb8rste gang"